CELEX: 62008TN0483
Language: mt
Date: 2008-11-11 00:00:00
Title: Kawża T-483/08: Rikors ippreżentat fil- 11 ta' Novembru 2008 — Giordano Enterprises vs UASI José Dias Magalhães & Filhos (GIORDANO)

24.1.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/30
            
         Rikors ippreżentat fil-11 ta' Novembru 2008 — Giordano Enterprises vs UASI José Dias Magalhães & Filhos (GIORDANO)
   (Kawża T-483/08)
   (2009/C 19/58)
   Lingwa tar-rikors: L-Ingliż
   Partijiet
   
      Rikorrenti: Giordano Enterprises Ltd (Jalan Merdeka, il-Malasja) (rappreżentanti: M. Nentwig, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti l-oħra quddiem il-Bord tal-Appell: José Dias Magalhães & Filhos Lda (Arrifana, il-Portugall)
   Talbiet tar-rikorrenti
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-28 ta' Lulju 2008 fil-Każ R 1864/2007-2, peress li ċaħdet l-appell tar-rikorrenti; u
            
         
               —
            
            
               tikkundanna lill-UASI għall-ispejjeż.
            
         Motivi u argumenti prinċipali
   
      L-applikant għat-trade mark Komunitarja: Ir-rikorrenti
   
      It-trade mark Komunitarja kkonċernata: It-trade mark verbali “GIORDANO” għal prodotti fil-klassi 18 u 25
   
      Il-proprjetarju tat-trade mark jew tas-sinjal invokat in sostenn tal-oppożizzjoni: Il-parti l-oħra quddiem il-Bord tal-Appell
   
      It-trade mark jew sinjal invokat in sostenn tal-oppożizzjoni: Ir-reġistrazzjoni tat-trade mark Portugiża Nru 322 534 tat-trade mark verbali “GIORDANO” għal prodotti fil-klassi 25
   
      Deċiżjoni tad-Diviżjoni tal-Oppożizzjoni: Oppożizzjoni parzjalment milqugħa
   
      Deċiżjoni tal-Bord tal-Appell: Id-deċiżjoni tad-Diviżjoni tal-Oppożizzjoni ġiet annullata safejn laqgħet l-oppożizzjoni ta' ċerti prodotti fil-klassi 18 u ċaħdet l-appell fil-bqija
   
      Motivi invokati: Ksur tal-Artikolu 8(1)(b) tar-Regolament tal-Kunsill Nru 40/94 peress li l-Bord tal-Appell wettaq żball meta sostna li kien hemm probabbiltà ta' konfużjoni bejn it-trade marks ikkonċernati; Ksur tal-Artikolu 42 tar-Regolament tal-Kunsill Nru 40/94 kif ukoll tar-Regola 15 tar-Regolament tal-Kummissjoni Nru 2868/95 (1) peress li l-Bord tal-Appell kien żbaljat meta bbaża d-deċiżjoni tiegħu fuq l-Artikolu 8(1)(a) tar-Regolament tal-Kunsill Nru 40/94 filwaqt li l-parti l-oħra quddiem il-Bord tal-Appell ibbażat l-oppożizzjoni tagħha biss fuq l-Artikolu 8(1)(b) tar-Regolament tal-Kunsill 40/94.
   
      (1)  Regolament tal-Kummissjoni (KE) Nru 2868/95 tat-13 ta' Diċembru 1995 li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU 1995 L 303, p. 1).